CELEX: 62014CA0350
Language: el
Date: 2015-12-10 00:00:00
Title: Υπόθεση C-350/14: Απόφαση του Δικαστηρίου (τέταρτο τμήμα) της 10ης Δεκεμβρίου 2015 [αίτηση του Tribunale civile di Trieste (Ιταλία) για την έκδοση προδικαστικής αποφάσεως] — Florin Lazar κατά Allianz SpA (Προδικαστική παραπομπή — Χώρος ελευθερίας, ασφάλειας και δικαιοσύνης — Δικαστική συνεργασία σε αστικές υποθέσεις — Κανονισμός (EK) 864/2007 — Άρθρο 4, παράγραφος 1 — Έννοιες της «χώρας στην οποία επέρχεται η ζημία», της «ζημίας» και των «εμμέσων αποτελεσμάτων του ζημιογόνου γεγονότος» — Ζημία την οποία υφίσταται προσωπικά μέλος της οικογενείας θανόντος σε τροχαίο ατύχημα — Εφαρμοστέο δίκαιο)

8.2.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 48/3
            
         Απόφαση του Δικαστηρίου (τέταρτο τμήμα) της 10ης Δεκεμβρίου 2015 [αίτηση του Tribunale civile di Trieste (Ιταλία) για την έκδοση προδικαστικής αποφάσεως] — Florin Lazar κατά Allianz SpA
   (Υπόθεση C-350/14) (1)
   
   ((Προδικαστική παραπομπή - Χώρος ελευθερίας, ασφάλειας και δικαιοσύνης - Δικαστική συνεργασία σε αστικές υποθέσεις - Κανονισμός (EK) 864/2007 - Άρθρο 4, παράγραφος 1 - Έννοιες της «χώρας στην οποία επέρχεται η ζημία», της «ζημίας» και των «εμμέσων αποτελεσμάτων του ζημιογόνου γεγονότος» - Ζημία την οποία υφίσταται προσωπικά μέλος της οικογενείας θανόντος σε τροχαίο ατύχημα - Εφαρμοστέο δίκαιο))
   (2016/C 048/03)
   Γλώσσα διαδικασίας: η ιταλική
   
      Αιτούν δικαστήριο
   
   Tribunale civile di Trieste
   
      Διάδικοι στην υπόθεση της κύριας δίκης
   
   Florin Lazar
   
      κατά
   
   Allianz SpA
   
      Διατακτικό
   
   Το άρθρο 4, παράγραφος 1, του κανονισμού (EK) 864/2007 του Ευρωπαϊκού Κοινοβουλίου και του Συμβουλίου, της 11ης Ιουλίου 2007, για το εφαρμοστέο δίκαιο στις εξωσυμβατικές ενοχές («Ρώμη II»), έχει την έννοια ότι, προς προσδιορισμό του εφαρμοστέου δικαίου σε εξωσυμβατική ενοχή απορρέουσα από τροχαίο ατύχημα, οι ζημίες που συνδέονται με τον θάνατο ατόμου εξαιτίας ενός τέτοιου ατυχήματος εντός του κράτους μέλους του δικάζοντος δικαστηρίου, τις οποίες υφίστανται οι οικείοι του θύματος αυτού που κατοικούν εντός άλλου κράτους μέλους, πρέπει να χαρακτηρίζονται ως «έμμεσα αποτελέσματα» του ως άνω ατυχήματος, υπό την έννοια της εν λόγω διατάξεως.
   
      (1)  ΕΕ C 351 της 6.10.2014.